b'\n_START_ARTICLE_\nMost Samuela Becketta, Dublin\n_START_SECTION_\nOblikovanje in konstrukcija\n_START_PARAGRAPH_\nArhitekt Santiago Calatrava je bil vodilni oblikovalec mostu Samuela Becketta. Sodeloval je pri in\xc5\xbeenirskih in strukturnih vidikih projekta z in\xc5\xbeenirji dru\xc5\xbebe Roughan & O\'Donovan. _NEWLINE_To je bil drugi most na obmo\xc4\x8dju, ki ga je zasnoval Calatrava, prvi je most Jamesa Joyca, ki stoji gorvodno na reki Liffey. _NEWLINE_Zgradila ga je skupina "Graham Hollandia Joint Venture". Glavni razpon mostu nosi 31 kablov, na njem so \xc5\xa1tirje prometni pasovi in dve pe\xc5\xa1poti. Lahko se odpira (zavrti) pod kotom 90 stopinj, kar omogo\xc4\x8da prehod ladij. To se dose\xc5\xbee z rotacijskim mehanizmom, name\xc5\xa1\xc4\x8denim na dnu pilona._NEWLINE_Oblika pilona in njegovih kablov naj bi prikazovala podobo harfe, ki le\xc5\xbei na robu . (Harfa je nacionalni simbol Irske \xc5\xbee od 13. stoletja)._NEWLINE_Jekleno konstrukcijo mostu je v Rotterdamu zgradila Hollandia , nizozemska dru\xc5\xbeba, ki je odgovorna tudi za izdelavo jeklene konstrukcije Londonskega o\xc4\x8desa (London Eye) . Razponsko jekleno konstrukcijo mostu je, v pribli\xc5\xbeno petih dneh na 90 m \xc3\x97 29 m velikem pontonu, 3. maja 2009 pripeljala prevozna dru\xc5\xbeba ALE Heavylift iz pristani\xc5\xa1\xc4\x8da Hollandie v Krimpen aan den IJssel.  _NEWLINE_Most, ki je stal 60 milijonov EUR , je bil imenovan po irskem pisatelju Samuelu Becketu. 10. decembra 2009 ga je uradno odprl za pe\xc5\xa1ce dublinski \xc5\xbeupan Emer Costello in naslednji dan ob 7.00 \xc5\xa1e za cestni promet. _NEWLINE_Most je leta 2010 postal \xc2\xbbIn\xc5\xbeenirski projekt leta\xc2\xab.\n_START_SECTION_\nKritike\n_START_PARAGRAPH_\nKomentatorji so kritizirali omejitve prometa v okolici mostu, in govorili, da bi z dolo\xc4\x8denimi preusmeritvami na mostu blokirali promet v mestnem sredi\xc5\xa1\xc4\x8du, kar bi bilo v nasprotju z namenom izgradnje mostu zmanj\xc5\xa1ati promet na dolvodnih mostovih . Nezadovoljstvo je bilo izra\xc5\xbeeno tudi zaradi dejstva, da bi te omejitve prisilile voznike k uporabi cestninskega mostu East-Link. Mestni svet Dublina je odgovoril, da je An Bord Plean\xc3\xa1la (odbor za na\xc4\x8drtovanje) sprejel te omejitve, da bi prepre\xc4\x8dili, da bi izven mestni uporabniki mostu East-Link pri\xc5\xa1li v mesto._NEWLINE_Ob odprtju je bilo tudi kritizirano, da nobena avtobusna slu\xc5\xbeba ni na\xc4\x8drtovala uporabe mostu.'